text: টেলিটক বাংলাদেশ লিমিটেড যার ব্র্যান্ড নাম "টেলিটক" বাংলাদেশের রাষ্ট্রায়ত্ত একটি মোবাইল ফোন সেবাদাতা প্রতিষ্ঠান। প্রথমে এটা “bMobile” নামে আত্মপ্রকাশ করলেও পরবর্তীতে এটি “টেলিটক” নামে পরিবর্তিত হয়। এটি বাংলাদেশের একটি জিএসএম ও ফোরজি ভিত্তিক রাষ্ট্রীয় মালিকানাধীন মোবাইল ফোন কোম্পানি। টেলিটক ২৯ ডিসেম্বর ২০০৪ সালে যাত্রা শুরু করে। এটা বাংলাদেশ সরকারের একটি পাবলিক লিমিটেড কোম্পানি। ডিসেম্বর ২০১৯ অনুযায়ী, টেলিটক বাংলাদেশের চতুর্থ বৃহৎ মোবাইল ফোন অপারেটর যার গ্রাহক সংখ্যা ৪৮ লাখ ৬৮ হাজার।
  
  প্রদেয় সেবাসমূহ 
  এটি প্রিপেইড, পোস্টপেইড ভিত্তিতে পরিষেবা প্রদান করে থাকে। বর্তমানে দেশের ৬৪ জেলায়, ৪০২ উপজেলায় এবং বেশিরভাগ মহাসড়কে নেটওয়ার্ক সেবা রয়েছে।
  
  ইয়ুথ থ্রিজি
  টেলিটকের একটি প্রাথমিক সেবা প্রদানকারী প্যাকেজ।
  
  স্বাগতম
  নতুন ব্যবহারকারীদের জন্য একটি সাশ্রয়ী প্যাকেজ। এর কলরেট ও এস এম এস চার্জ কম।
  
  আগামী
  এসএসসি পরীক্ষায় জিপিএ ৫ প্রাপ্তদের জন্য টেলিটকের বিশেষ প্যাকেজ যা সাধারণত টেলিটক বিনামূল্যে প্রদান করে থাকে ৷ কলরেট , এস এম এস চার্জ এবং ইন্টারনেট চার্জ খুবই কম।
  
  বর্ণমালা 
  কলেজ ও বিশ্ববিদ্যালয়ের শিক্ষার্থীদের জন্যে সাশ্রয়ী কলরেট ও ইন্টারনেট প্যাকেজ সমৃদ্ধ বিশেষ বর্ণমালা সিম প্রথম ২০১৫ সালে অমর একুশে বইমেলায় শিক্ষার্থীদের জন্য স্বল্পমূল্যে প্রদান করা হয়।
  
  অপরাজিতা
  নারীর ক্ষমতায়নের জন্য টেলিটকের বিশেষ প্যাকেজ "অপরাজিতা" যা শুধু নারী গ্রাহকদের জন্য প্রযোজ্য।২০১৭ সালে এই প্যাকেজ প্রথম চালু করা হয়
  
  মায়ের হাসি
  প্রাথমিক শিক্ষাস্তরে বৃত্তিপ্রাপ্ত ছাত্র-ছাত্রীদের মায়েদের টেলিটক দিচ্ছে ফ্রি সিম যা মায়ের হাসি নামে পরিচিত।  
  
  এই সিমে রয়েছে সাশ্রয়ী কল রেট এবং ডেটা প্যাকেজ।
  
  গ্রাহক নম্বর 
  টেলিটক গ্রাহকদেরকে নিচের নিয়মে নম্বর প্রদান করে থাকেঃ
  +৮৮০ ১৫ XXXXXXXX
  
  যেখানে +৮৮০ বাংলাদেশের আন্তর্জাতিক কোড। ১৫ হল টেলিটকের গ্রাহকদের জন্য সরকারের নির্ধারিত কোড। ৮ ডিজিট XXXXXXXX হল গ্রাহকের নম্বর।
  
  আরও দেখুন 
   গ্রামীণফোন 
   বাংলালিংক 
   রবি 
   এয়ারটেল
  
  তথ্যসূত্র 
  
  বিষয়শ্রেণী:বাংলাদেশের মোবাইল ফোন কোম্পানি
  বিষয়শ্রেণী:বাংলাদেশের টেলিযোগাযোগ কোম্পানি
  বিষয়শ্রেণী:২০০৪-এ বাংলাদেশে প্রতিষ্ঠিত
title: টেলিটক